Document ID: 31999D0375

ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Μαΐου 1999
για την αναγνώριση του πλήρους λειτουργικού χαρακτήρα της βάσης δεδομένων του Λουξεμβούργου για τα βοοειδή
[κοινοποιηθείσα υπό τον αριθμό Ε(1999) 1270]
(Το κείμενο στη γαλλική γλώσσα είναι το μόνο αυθεντικό)
(1999/375/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το κρέας(1), και ιδίως το άρθρο 6 παράγραφος 3 πρώτη περίπτωση,
την αίτηση που υπέβαλε το Λουξεμβούργο,
Εκτιμώντας:
(1) ότι στις 14 Αυγούστου 1998, οι αρχές του Λουξεμβούργου υπέβαλαν στην Επιτροπή αίτηση με την οποία ζητούν την αναγνώριση του πλήρους λειτουργικού χαρακτήρα της βάσης δεδομένων τους η οποία αποτελεί μέρος του συστήματος του Λουξεμβούργου αναγνώρισης και καταγραφής των βοοειδών· ότι η αίτηση αυτή συνοδευόταν από τα κατάλληλα στοιχεία που είχαν ενημερωθεί στις 12 Μαρτίου 1999·
(2) ότι οι αρχές του Λουξεμβούργου ανέλαβαν την υποχρέωση να βελτιώσουν την αξιοπιστία της βάσης δεδομένων τους, εξασφαλίζοντας ιδίως ότι: i) η αρμόδια αρχή θα είναι σε θέση να διορθώσει αμέσως τυχόν σφάλματα ή ελλείψεις που θα ανιχνευθούν αυτομάτως ή μετά από τις κατάλληλες επιθεωρήσεις, ii) οι προθεσμίες κοινοποίησης των μετακινήσεων, γεννήσεων και θανάτου θα περιορισθούν σε επτά ημέρες και iii) θα ληφθούν μέτρα για την εφαρμογή των διατάξεων του κανονισμού (ΕΚ) αριθ. 2630/97 της Επιτροπής(2), όπως είναι αναγκαίο· ότι, επιπλέον, οι αρχές του Λουξεμβούργου ανέλαβαν την υποχρέωση να τροποποιήσουν τις ισχύουσες διατάξεις τους σχετικά με την επαναναγνώριση των βοοειδών, σε περίπτωση απώλειας των ενωτίων, ώστε να συμμορφωθούν με τις διατάξεις του κανονισμού (ΕΚ) αριθ. 820/97· ότι οι αρχές του Λουξεμβούργου ανέλαβαν την υποχρέωση να εφαρμόσουν τα ανωτέρω μέτρα βελτίωσης το αργότερο μέχρι τις 30 Ιουλίου 1999·
(3) ότι, λαμβανομένης υπόψη της κατάστασης στο Λουξεμβούργο, είναι σκόπιμο να αναγνωριστεί ο πλήρως λειτουργικός χαρακτήρας της βάσης δεδομένων για τα βοοειδή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Αναγνωρίζεται ως πλήρως λειτουργική, από την 1η Αυγούστου 1999, η βάση δεδομένων του Λουξεμβούργου για τα βοοειδή.
Άρθρο 2
Η παρούσα απόφαση απευθύνεται στο Μεγάλο Δουκάτο του Λουξεμβούργου.
Βρυξέλλες, 19 Μαΐου 1999.

Labels: 17
0
3
6
12
18